„Aerodromi Crne Gore“ AD daju sljedeće

**O B A V J E Š T E NJ E**

„Aerodromi Crne Gore“ AD su dana 20.05.2021. godine na internet stranici Društva i dana 21.05.2021. godine u štampanom mediju „Pobjeda“ objavili **JAVNI POZIV za dostavljanje ponuda za davanje u zakup poslovnih prostora na aerodromima „Podgorica“ i „Tivat“ radi postavljanja bankomata i info štandova.**

U toku otvorenosti ovog Javnog poziva „Aerodromi Crne Gore“ AD su konstatovali da je neophodno izmijeniti i dodatno pojasniti uslove predviđene istim, a u sve u cilju transparentnosti i ravnopravnosti svih potencijalnih učesnika u postupku.

S tim u vezi, „Aerodromi Crne Gore“ AD ovim putem Obavještavaju potencijalne ponuđače o promjeni uslova iz predmetnog Javnog poziva**.**

Naime,

**Tačka 4. Sadržina ponude, stav 4 mijenja se i glasi :**

Dokaz o uplati depozita u iznosu od 200 Eur po prostoru, što predstavlja garanciju u slučaju da izabrani ponuđač ne zaključi ugovor iz osnova ovog Javnog poziva odnosno povuče svoju ponudu prije donošenja odluke o dodjeli ugovora.

Depozit se uplaćuje za učešće u postupku.

Depozit se uplaćuje na žiro račun Aerodroma Crne Gore br. 510-200-22 kod CKB Banke.

Ponuđačima koji ne budu izabrani depozit će se vratiti u roku od 10 dana od dana donošenja Odluke o izboru najpovoljnijeg ponuđača.

Ponuđači će u ponudi obavezno navesti broj računa na koji će se izvršiti povraćaj depozita.

Izabrani ponuđač koji odustane od dostavljene ponude, odbije zaključenje ugovora o zakupu u roku od 8 dana od dana dostave ugovora na potpis, gubi pravo na povraćaj depozita.

**Napomena nakon tačke 5. (Predmet zakupa), mijenja se u prvom stavu i glasi:**

Ponuđač svojom ponudom može učestvovati za jedan ili više prostora, s tim što se podrazumijeva da ponuda mora da sadrži finansijski dio ponude i mora biti depozitom pokrivena za svaki od prostora.

**Tačka 6. Posebni uslovi**

**Za partiju 1 mijenja se i glasi :**

Uplaćeni depozit za najpovoljnijeg ponuđača ostaje u svrhu obezbjeđenja plaćanja zakupnine i izmirenja svih ostalih obaveza Zakupca po ugovoru. Zakupac je dužan da prilikom zaključenja ugovora o zakupu doplati iznos depozita do nivoa tromjesečne vrijednosti zakupa koji je predmet ugovora, kao i da za vrijme trajanja ugovora održava depozit na nivou tromjesečne vrijednosti zakupa sa PDV-om.

**Za partiju 2 mijenja se i glasi :**

Uplaćeni depozit za najpovoljnijeg ponuđača ostaje u svrhu obezbjeđenja plaćanja zakupnine i izmirenja svih ostalih obaveza Zakupca po ugovoru.

**Tačka 10. Dostavljanje ponuda, mijenja se i glasi:**

Ponude se dostavljaju neposredno na arhivu Aerodroma Podgorica, adresa ”Aerodromi Crne Gore” AD Podgorica, Aerodrom Podgorica, 81000 Podgorica, najkasnije do 08.06.2021. godine, do 12,00 časova.

Ponude se dostavljaju u zatvorenoj koverti koja sadrži naznake „**Ponuda po javnom pozivu za zakup poslovnih prostora radi postavljanja bankomata i info štandova**“, **NE OTVARAJ PRIJE JAVNOG OTVARANJA PONUDA.**

Javno otvaranje ponuda izvršiće se 08.06.2021. godine ,sa početkom u 12:30 časova u prostorijama Aerodroma Podgorica, i istom mogu prisustvovati ovlašćeni predstavnici ponuđača ili njihovi punomoćnici uz priloženo ovjereno punomoćje, o čemu se ovim putem obavještavaju ponuđači, pa im se druga obavještenja neće slati.

Neblagovremene ponude se neće razmatrati

**Tačka 11. Odlučivanje o izboru ponuđača, mijenja se u drugom stavu i glasi:**

Ukoliko izabrani Ponuđač ne zaključi ugovor u roku od 8 dana od dana dostavljanja istog Zakupodavac može da zaključi ugovor sa sljedećim najpovoljnijim ponuđačem.

**Tačka 13. Ostale informacije, briše se stav 2 alineja 2 koja se odnosi na naplaćivanje bankarske garancije.**

**Ostali uslovi iz JAVNOG POZIVA za dostavljanje ponuda za davanje u zakup poslovnih prostora na aerodromima „Podgorica“ i „Tivat“ radi postavljanja bankomata i info štandova objavljenog dana 20.05.2021. godine na internet stranici Društva i dana 21.05.2021. godine u štampanom mediju „Pobjeda“ ostaju neizmijenjeni !**

„Aerodromi Crne Gore“ AD